Рәмилә Ходайголова

Ходайголова Рәмилә Нигъмәтҗан кызы (12 октябрь 1942 ел) — театр актеры. 1967 елдан ССРБ Театр эшлеклеләре берлеге әгъзасы. Башкорт АССРның халык артисты (1989).
 Биографиясе 
Рәмилә Нигъмәтҗан кызы Ходайголова 1942 елның 12 октябрендә Башкорт АССРның Дәүләкән районы Дүртөйле авылында туган.

1964 елда Уфа сәнгать училищесын (Г. Г. Гыйләҗев курсы) тәмамлагач, 1972 елга кадәр һәм 1974 елдан алып Арыслан Мөбәрәков исемендәге Сибай башкорт дәүләт драма театрында эшли. Театр труппасы еш кына Татарстан буенча гастрольләрдә йөри. 
 Рольләре 
Мәдинә («Җәяүле Мәхмүт», Мостай Кәрим) 

Мария («Соңгы адым», А. Дударев) 

Мөглифә («Бәхеткә качканнар», Таңчулпан Гарипова).  

Авыр һәм фаҗигале язмышлы хатын-кыз образлары: 

Шәфәкъ («Ай тотылган төндә»; дебют, 1964) 

Асель («Кызыл яулыклы тирәккәем», Чыңгыз Айтматов), 

Нурия («Аккош җыры» , Баязит Бикбай) 

Илбикә («Ана хөкеме», Әнгам Атнабаев) 

Сания («Төн, яки Һәдия белән Рәми», Наил Гаетбай),  

Мәхмүзә («Кодагый», Баязит Бикбай һәм Заһир Исмәгыйлев), 

Сәрби («Башмагым», Таҗи Гыйззәт) 
Мәрфуга карчык («Эһ, буйдаклар, буйдаклар...», Флорид Бүләков).Яшь режиссер Айнур Әскәровның «Энәле» фильмында Әби ролен уйный (2010).
 Мактаулы исемнәре һәм башка бүләкләре 
 Башкорт АССРның халык артисты (1989)
 Башкорт АССРның атказанган артисты (1978)
 Һәдия Дәүләтшина роле өчен Республика театр сәнгате смотрында Бәдәр Йосыпова исемендәге Театр эшлеклеләре берлегенең премиясе (1994).
 «Театр язы» Республика  фестивалендә «Иң яхшы хатын-кыз роле» номинациясендә приз (2005).
 Сылтамалар 
 Тамашага бай Сибай 
 Башкортстанның халык артисткасы Рәмилә Ходайголова: «МӘХӘББӘТКӘ БАШ ЭНЕМ...»
 "Энәле"ле Питерда беләләр! 
 http://almet-rt.ru/news/madniyat/bashkortstannyi-sibay-teatryi-lmtk-kil
Төркем:Дәүләкән районында туганнар
Төркем:1942 елда туганнар
Төркем:Әлифба буенча шәхесләр
Төркем:Башкортстанның халык артистлары
Төркем:Башкортстанның атказанган артистлары
Төркем:Уфа сәнгать училищесын тәмамлаучылар
Төркем:Әлифба буенча актрисалар
Төркем:Википедия:Замандашлар биографиясе
Төркем:12 октябрь көнне туганнар